NaiveNeuron/SloPal huggingface dataset:
R. Kaliňák, podpredseda vlády a minister vnútra SR: (2007-10-23):
V obidvoch prípadoch ide o veľmi náročné povolanie. Každý občan po tom, čo sa vlastne  začala integrácia záchranného systému, vie, že keď zavolá na číslo 112, tak práve príslušníci Hasičského záchranného zboru, vo vysokohorskom prostredí príslušníci Horskej záchrannej služby nasadzujú svoj vlastný život na záchranu života iného a nasadzujú svoj vlastný život aj pri ochrane majetkových hodnôt. Všetci veľmi dobre vieme, že činnosť a práca hasičov je mimoriadne náročná služba, ktorá vyžaduje aj osobitné sociálne zabezpečenie a osobitnú sociálnu starostlivosť, ktorú práve tento systém umožňuje. V súčasnej dobe bol systém pomerne komplikovaný a aj tak vlastne bol skladaný zo štandardného sociálneho zabezpečenia, rôznych príplatkov, ktoré nie vždy boli úplne systémové, a preto si myslíme, že transformácia do osobitného jednotného systému policajtov a vojakov rozšírením o sociálne zabezpečenie hasičov bude ideálnym riešením tejto situácie. Vážené dámy poslankyne, páni poslanci, verím, že všetci dokážeme oceniť prácu hasičov a to, že si tento osobitný systém aj zaslúžia. Chcem pre objektivitu povedať, že toto nie je iniciatíva ministerstva vnútra, ktorá by vznikla ako prvá z čisto nášho nápadu. Tento zámer vlastne tu existuje už niekoľko rokov a podobne aj moji predchodcovia, aj pán poslanec Palko, aj pán poslanec Pado, vlastne pôvodne tento návrh vo svojej dielni pripravovali. Čiže my len dokončujeme vec, ktorá podľa mňa prechádza celým politickým spektrom a nemá vo svojej podstate žiadneho odporcu. Preto verím, vážené dámy a vážení páni, že aj vy oceníte prácu hasičov a Horskej záchrannej služby a umožníte vstup týmto dvom zložkám ministerstva vnútra do osobitného sociálneho systému, čím im dáme do určitej miery aj poďakovanie za ich mimoriadne náročnú prácu. Veľmi pekne ďakujem za podporu tohto návrhu.
Pellegrini, Peter, predseda NR SR (2024-01-16):
Pán poslanec Sabo.
Bugár, Béla, podpredseda NR SR (2017-09-14):
Nech sa páči, prezentujme sa a hlasujme o skrátení lehoty. (Hlasovanie.) Prítomných 136 poslancov, za 79, proti 38, zdržalo sa 19 poslancov. Nech sa páči, môžme pristúpiť k hlasovaniam.
Paška, Pavol, predseda NR SR (2012-06-26):
Hlasujeme. (Hlasovanie.) 135 prítomných, všetci boli za. Zobrali sme správu na vedomie. Nasleduje hlasovanie k návrhu výročnej správy o činnosti Fondu národného majetku Slovenskej republiky za rok 2011 , je to tlač 58. Pani poslankyňa Grečková bude uvádzať hlasovanie.
Grendel, Gábor, podpredseda NR SR (2021-09-22):
Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Nie, pani spravodajkyňa takisto nie. Prerušujem rokovanie o tomto bode programu a prerušujem aj schôdzu do zajtrajšej deviatej hodiny rannej, kedy budeme pokračovať tlačou 602, čiže návrhom poslancov Miroslava Suju a Ondreja Ďuricu na vydanie zákona o plošnom odškodnení malých podnikateľov. (Prerušenie rokovania o 19.06 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 170
Glváč, Martin, poslanec NR SR (2011-09-14):
Ďakujem veľmi pekne. Pôvodne som chcel v rozprave, ale už to tu dvakrát zaznelo a teraz aj pán predseda Fico to spomenul. Chcel som sa zamerať len na tú časť, že pani premiérka aj minister vnútra maria vyšetrovanie. S kolegami sa pokúsime to aj sformulovať a podať aj podanie na prokuratúru s tým, aby začalo šetrenie vo veci podozrenia zo spáchania trestného činu marenia vyšetrovania, pretože minister vnútra nie je orgán činný v trestnom konaní ani vyšetrovateľ. Mám tu citáty z TA3 z tlačovky zo 17. 11.: „Keď som pani premiérke prvýkrát telefonoval, že máme takýto prípad, prebehal akcia, kto sú podozriví, prípadní, jej prvá reakcia bola: ʺObviňujte a zatýkajte.ʺ“ To povedal aj dneska pán minister vnútra. Nie je orgán činný v trestnom konaní, nemal o tom vedieť. Pani premiérka ďalej: „Vyšetrovateľ ma informoval, že je širší okruh podozrivých osôb.“ Áno, minimálne musí byť svedok. Ona musela byť vypočutá, preto nemohla sa stretnúť s vyšetrovateľom, lebo ju mal vypočuť. Pretože mohol jej klásť otázky, či náhodou ju niekto neovplyvňoval, kto, a keď, tak kto ju ovplyvňoval, kto ju navádzal, aby bolo vyhovené tejto žiadosti. A keď, nehovorím o tom, že môže byť len svedok, ale kľudne to môže byť aj hlava celej skupiny, ktorá môže byť kľudne podozrivá. A vyšetrovateľ sa musí zaoberať aj s takou verziou, že pani premiérka je podozrivá z toho, že dala účelovú túto dotáciu, lebo vieme, že jedna časť išla z ministerstva školstva a toto mohla byť tzv. štichproba z rezervy premiérky. Ďakujem.
Laurenčík, Milan, podpredseda NR SR (2021-05-12):
... a bez iných vecí.
Ľ. Petrák, poslanec: (2009-12-01):
Ja osobne na rozdiel od vás sa vôbec nedomnievam, že obecné zastupiteľstvo by malo riešiť, koľko upratovačiek bude zamestnaných na obecnom úrade a koľko tam bude vedúcich odborov, lebo myslím si, že každá verejná správa by mala byť efektívne fungujúcim orgánom, a tým hlavným manažérom, ktorý je za toto zodpovedný, je starosta alebo primátor. Miesta na mestských, obecných úradoch nie sú politické trafiky, ale sú to pracovné miesta, ktoré majú zabezpečovať výkon verejnej správy. A z tohto pohľadu vítam takýto návrh zákona, lebo jednoducho vytvára priestor pre zefektívnenie a skvalitnenie činnosti týchto orgánov. Ďakujem.
Abrhan, Pavol, poslanec NR SR (2016-02-11):
Ďakujem pekne. Ospravedlňujem sa. Chcel by som len poďakovať pánovi ministrovi, lebo fakt si vážim, že je tu a že počúva túto diskusiu, lebo presne to bol náš záujem, že chceme diskutovať o tom, čo ako a akým spôsobom kto vníma túto problematiku, ako je možné pomôcť školstvu, ako je možné túto problematiku riešiť. Ale aj z toho dôvodu vy som chcel apelovať na pána spravodajcu. Je to logické, my sme prišli s návrhom uznesenia. Ja rozumiem tomu, že pravdepodobne predložíte aj vy svoj návrh uznesenia. Chápem to, len by som poprosil, ak je možné, aby sme nepokazili túto atmosféru, teda túto diskusiu o tom, aby ste ako spravodajca nevystúpili posledný, aspoň tí, čo sú prihlásení, ja som to nehovoril predtým, ale v rozprave aby mali možnosť sa vyjadriť k vášmu návrhu uznesenia, tak aby ste, ak máte takýto návrh uznesenia, v rámci korektnosti, diskusie ho predniesli čím skôr, a nie ako posledný, ako to niekedy zvykne bývať, aby sme sa mohli v rozprave vyjadriť k tomuto návrhu uznesenia. Máte 83 hlasov, čiže nehrozí to, že by váš návrh uznesenia neprešiel, ale ide o to, ak chceme diskutovať, my sme ponúkli náš návrh uznesenia, nech sa páči, každý sa môže k nemu vyjadriť. Poznáte ho, každý môže o ňom diskutovať. Preto apelujem na vás, samozrejme, neporušíte tým nič, keď vystúpite ako posledný. Je jasné, môžete využiť svoje právo, ale ak chceme korektne diskutovať, tak by som chcel na vás apelovať, aby ste využili svoje právo, vystúpili prednostne a aby tí, čo sú prihlásení v rozprave, mohli zaujať stanovisko v rozprave k vášmu návrhu uznesenia. Ďakujem pekne.
Frešo, Pavol, poslanec NR SR (2012-11-29):
Ďakujem veľmi pekne, pani predsedajúca. No najprv poviem jednu vec, ktorá súvisí s tým, čo hovorila pani poslankyňa Jurinová, lebo často sa tu hovorilo o tom, ako je to v krčme. Ale, pani poslankyňa, ja poviem jednu vec. Nie je to prvý raz a nie jedna obec na Slovensku napríklad zakázala aj krčmu aj dokonca historicky desiatky, stovky rokov dozadu, a to teda naozaj kvôli podstatne menším sumám, ako hovoríte vy sama. A ľudia si o tom majú právo aj rozhodnúť. Dokonca v tých obciach, ako to ja poznám, tú tradíciu pestujú dodnes. Pán poslanec Osuský, pán poslanec Mikuš, to je to, čo sa nazývalo decentralizácia, to je to, čo sme tu budovali celé roky, a to je to, o čo sa môžeme oprieť, a to je to, čo v praxi hovorí, že ľudia tam dolu vedia lepšie rozhodnúť, čo je pre nich správne, ako tí, ktorí sú im ďalej. A tu by som chcel ešte raz apelovať na to, že je to jednoduché, dámy a páni, je to úplne jednoduché, ten problém treba zveriť tým, ktorí takisto zastupujú ľudí ako my tu, čo tu teraz dnes sedíme, ale poznajú tie problémy v danej lokalite. Nič iné za tým nie je, nie za tým, čo by sa dalo ospravedlniť tým, že sú to nejaké extrémne výnosné zisky, lebo to znova patrí tej obci samotnej. Čiže vie si rozhodnúť o tom, čo s tým chce urobiť. Nič iné za tým nie je. To, že tí ľudia tam dolu by boli viacej korupční ako ľudia hore, takisto to nie je pravda, lebo oni sa budú pozerať do očí tým rodinám, ktoré sú zruinované. Neexistuje na to žiaden politický alebo iný taký ľudský dôvod, jediné čo tu existuje, je buď lobing práve takéhoto hazardu samotného, alebo obrovská túžba štátu po peniazoch. A mali by sme obidve veci tu dnes odmietnuť a zastať sa tých ľudí tam dole, nech si o tom rozhodnú. Nechápem, prečo vôbec tá debata je takáto dlhá, veď je to jasné ako facka. Ďakujem pekne.
Hrušovský, Pavol, poslanec NR SR (2015-02-05):
Pán predseda, v prvom rade sa vám chcem poďakovať alebo ospravedlniť, že aj po 12.00 hod. rokujeme, a trošku ma mrzí, ak došlo k nejakému hlbokému nedorozumeniu. Pán kolega, ja nie som, povedal som svoj vlastný názor, ale neberte a nechápte ho, že ja idem demontovať zastupiteľskú demokraciu. A tu by si táto diskusia naozaj vyžadovala veľmi dlhý čas, aby sme aj pojmovo vysvetlili postoje. Vy si myslíte, že sa, alebo je nemožné oddeliť stranícku príslušnosť od nezávislosti? Ako to je hlboký omyl. Pozrite si na hlasovania, ako nie všetci poslanci strany združení v poslaneckom klube vždy hlasujú v zhode. A preto som si trúfol povedať a dovoliť upozorniť na svedomie, to by mali, to by malo byť tým, čo nás vedie pri zaujímaní akýchkoľvek postojov, nehovoriac rozhodnutí. Ak som si trúfol spochybniť trošku funkčnosť toho zastupiteľského systému, pri možnej akosi čo len teoretickej úvahe 150 nezávislých, dámy a páni, neviem si predstaviť. A v tomto systéme moci je to nemožné, zostaviť vládu Slovenskej republiky, ktorá je reálne výkonnou mocou, ktorá tento štát spravuje. My jej dávame len návody, ako ho má spravovať. Ako tá moc patrí primárne do rúk nás. Preto ako tu si treba trošku možno viacej ozrejmiť tie postoje a vysvetliť, aby nedochádzalo k takýmto hlbokým nedorozumeniam. Ja hovorím z istých skúseností, ktoré ma... (Prerušenie vystúpenia časomerom.)
Hrnko, Anton, poslanec NR SR (2019-02-05):
Ďakujem, pani predsedajúca. Pani poslankyňa, vy stále spomínate len o trhu, o trhu, ale trh nám tu produkuje také veci, že človek sa až niekedy chytí za hlavu, keď vidí dvojaké praktiky v obchodných reťazcoch, keď vidí pokazené mäso, však trh to napraví. Povedzte mi, ako trh vytlačí pokazené mäso, ktoré je lacnejšie a zdá sa, že je celkom dobré. No, takže v tomto zmysle tie vaše všetky útoky na reguláciu trhu, ktorý sa snažíme dať na nohy, pretože on je na hlavu. Tu sa všetko ženie za ziskom namiesto toho, aby sa hnalo všetko, aby bol spotrebiteľ spokojný. Trh všetko vyrieši, áno, spotrebiteľ bude spokojný, keď bude dostávať najlacnejšie, lebo trh to vyriešil, čo to bude na tom pulte, radšej pomlčme. Ale upozornil by som na jednu vec, ktorá je tu dlhodobo, dnes som to mal napríklad na stretnutí s Nemcami. Jeden váš člen vášho poslaneckého klubu opäť hovoril o nulových dotáciách, váš poslanec tu sediaci hovoril minule, že dokiaľ v Európe budú nejaké dotácie, že našich poľnohospodárov nevybijeme, tak chcem sa teda opýtať, čo teda chcete urobiť s našimi poľnohospodármi, čo teda chcete urobiť s naším trhom. Prečo takýmto spôsobom vaša strana pristupuje k domácim výrobcom, prečo ich nechce vybiť teraz, čo s nimi urobí potom, keď budete pri moci? Ďakujem.
Danko, Andrej, predseda NR SR (2016-12-06):
Na základe rozhodnutia Národnej rady o skrátenom legislatívnom konaní pristúpime, vážení poslanci a poslankyne, k prvému čítaniu o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 339, návrh na jeho pridelenie na prerokovanie výborom je v rozhodnutí č. 351. Prosím podpredsedu vlády Slovenskej republiky pre investície a informatizáciu Petra Pellegriniho, aby vládny návrh zákona uviedol. [Rokovanie o vládnom návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov , tlač 339.]
Šeliga, Juraj, podpredseda NR SR (2021-01-29):
Ďakujem. Prezentujme sa, prosím, a hlasujme. (Hlasovanie.) Prítomných 116 poslancov, za 88, proti nikto, zdržalo sa 28, hlasovali všetci prítomní. Konštatujem, že sme sa uzniesli, že tento návrh zákona prerokujeme v druhom čítaní. Prosím, uveďte hlasovanie o pridelení výborom.
Číž, Miroslav, podpredseda NR SR (2015-10-01):
Ďakujem pekne. Pán spravodajca vzdáva sa slova vystúpiť so záverečným stanoviskom, takže prerušujem rokovanie o tomto bode programu. Ešte máme šesť minút, takže ešte bude nasledovať prvé čítanie o návrhu poslanca Miroslava Beblavého na vydanie zákona, ktorým sa dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. Návrh zákona má parlamentnú tlač č. 1654 a návrh na jeho pridelenie na prerokovanie výborom je v rozhodnutí č. 1669. Teraz by som mal dať slovo navrhovateľovi pánovi Beblavému, ale v sále ho nevidím. Takže jeho návrh zákona stráca poradie a presúva sa na koniec poradia doteraz neprerokovaných zákonov. A preto ešte môžeme pokračovať prvým čítaním o návrhu poslancov Ľudovíta Kaníka a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného a pamätných dňoch v znení neskorších predpisov (tlač 1655), a návrh na pridelenie výborom je v rozhodnutí č. 1657. Slovo má pán poslanec Ľudovít Kaník a odôvodní tento návrh zákona. (Rokovanie o návrhu poslancov Národnej rady Slovenskej republiky Ľudovíta Kaníka a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1655.)
Paška, Pavol, predseda NR SR (2012-07-31):
Pán poslanec, chcete reagovať? Ale, poprosím vás, z miesta, dobre?
Kotleba, Marian, poslanec NR SR (2021-05-10):
Pani ministerka, vy zo svojho postavenia síce ministerky, členky vlády Slovenskej republiky, máte v zmysle rokovacieho poriadku oprávnenie, ktoré nemá poslanec Národnej rady, to znamená, môžte sa prihlásiť o slovo, kedy chcete, to slovo vám pán podpredseda aj dal a ja vás preto chcem vyzvať, aby ste toto právo znova využili a povedali nahlas celému národu, všetkým ľuďom, ktorí toto sledujú, ktorí si zajtra o tom budú čítať, aký je váš vzťah k LGBTI komunite. (Smiech v sále.)
Lehotský, Tomáš, poslanec NR SR (2022-06-21):
Ďakujem veľmi pekne, pán predsedajúci. Marián, vitaj späť, chýbal si. A ďakujem ti veľmi pekne za veci, ktoré si povedal viaceré dôležité, ja sa dotknem jednej, a to je to, že si upozornil na tých 200-tisíc ľudí, ktorí sú v pásme chudoby, ktorých sa táto pomoc, táto pomoc vôbec netýka. Veľa, veľa sa tu hovorí o rôznych aj dôležitých, aj menej dôležitých drobnostiach a detailoch, ale stačí sa na to pozrieť zdravým sedliackym rozumom. Tak pán Matovič ide rozdať 1,3 mld. eur a ide ich rozdať plošne, hej, ide ich rozdať rodinám s deťmi. A tie rodiny s deťmi, to sú ľudia ako ja napríklad, ktorý poberám veľmi slušný plat, to sú moji priatelia, kamaráti, ktorí tiež poberajú veľmi slušné platy, to je pán Kollár, ktorý tiež poberá veľmi slušný plat a bude teda poberať na základe tohto zákona hodne, hodne veľa peňazí na svoje deti. A to by bolo v poriadku, keby tento štát na to peniaze mal. Ale my ideme rozdať 1,3 miliardy vo chvíli, keď na to tento štát nemá. A toto nie je vec že teoretická, že poďme sa rozprávať, že ako by to malo byť. No takto by to nemalo byť. Tento štát nemá rozdávať peniaze, ktoré nemá, všetkým rodinám s deťmi. Áno, má pomôcť tým rodinám s deťmi, ktoré si tú pomoc naozaj zaslúžia. A takých rodín – a nielen s deťmi – je strašne veľa. Ale tento zákon robí to, že úplne hlúpym spôsobom a nezodpovedne a nespravodlivo rozdáva peniaze kade-tade. A to je, to je jednoducho obyčajné plytvanie.
Taraba, Tomáš, poslanec NR SR (2022-11-11):
Ďakujem za slovo. Som rád, že sa otvorila schôdza pojednávajúca o stave v zdravotníctve. Ako naozaj ako prvý bod je úplne neprípustné, aby ktokoľvek, akákoľvek organizácia na Slovensku sa sťažovala, že má zlú komunikáciu so štátom, s jej najvyššími predstaviteľmi. A to je naozaj že memento. Je neprípustné, aby sa nevedel tu kľúčový nejaký segment v spoločnosti pri riešení problému stretnúť, či už s ministrom, alebo premiérom. Druhá vec. Obávam sa, že naozaj to zdravotníctvo by sme nemali obmedzovať teraz iba na výšku platov. To by bolo neskutočné zúženie toho celého problému. O to väčšmi, že naozaj sú pohľady, že tie platy napríklad aj po tomto zvýšení v porovnaní teda nielen so svetom, ale najbližším tým okolím, my sa musíme pozerať na to, aké platy sú na Slovensku. Tak tie platy nie sú najnižšie v tom zdravotníctve. Len problém je ten, že ak budeme dávať stále referenčné hodnoty povedzme Nemecku a podobne, tak tých 200-tisíc eur je priemerná mzda v Nemecku v zdravotníctve. To v živote, ak budeme stavať na toto, to nedobehneme v horizonte 10 rokov. Ale to, čo je problém, že ten systém nemá žiadnu dneska garanciu, žiadnu predvídateľnosť. Tam proste je úplná neistota. Kedysi tu bola, nejaký taký prísľub štátu, že bude dávať za poistencov štátu 4 %. Proste to vymizlo. Teraz každý jeden segment v tom, každý jeden subjekt v tom, v tom systéme nevie, čo môže čakať budúci rok. A ja si myslím, že tá debata by aj mala byť vlastne o tom, že nastavme tu mechanizmus, aby sa napríklad nedialo to, teraz sme tú ústavnú starostlivosť posilnili dobre. Zase oslabil sa ambulantný sektor. To znamená, tam kam chodia ľudia po prvú pomoc ako keby, tak jednoducho tam zrazu dôjde teraz k erodovaniu tých lekárov a zdravotných sestier. Takže riešme to všetko komplexne. A jeden z tých momentov je, že buď to naviažme každoročne na HDP, alebo proste na priemernú mzdu, aby to bolo... (Prerušenie vystúpenia časomerom.)
J. Halecký, poslanec: (2007-05-16):
Takže môj názor je taký, že je dobré, pokiaľ živnostníkov nerieši ani tak Zákonník práce ako živnostenský zákon a zákony s tým súvisiace. Chcem poukázať aj na to, že mali by sme živnostníkom vyjsť v ústrety tak, keďže sa rozhodli, že vlastným mozgom, vlastnými rukami a vlastným pričinením sa chcú o seba postarať, aby oni mali to prvé a rozhodujúce slovo, ako sa zamestnajú, za akých podmienok a podobne. Pretože značná časť živnostníkov chce pracovať aj dlhšie, chce pracovať aj za ťažších pracovných podmienok, možno aj zdravotných, aj čo sa týka rizika života, pretože momentálne v tejto chvíli ich ekonomického a finančného vývoja zarobiť viac a zarobiť podstatne viac je to rozhodujúce. Takže v tomto bode budem zvažovať, čo je dobré, čo nie je dobré. Priznám sa, že nemám dosť informácií o živnostníkoch ani z komory živnostníkov, aké... (Prerušenie vystúpenia  časomierou.)
Sulík, Richard, predseda NR SR (2011-05-19):
Prosím, hlasujte teraz. (Hlasovanie.) Z prítomných 146 poslancov hlasovalo za 143, zdržal sa 1, nehlasovali 2. Národná rada schválila návrh uznesenia k Správe o strednodobom vyhodnotení plnenia Národnej protidrogovej stratégie za obdobie 2009 a 2010. Budeme hlasovať v prvom čítaní o návrhu poslanca Národnej rady Slovenskej republiky Andreja Ďurkovského na vydanie zákona o miestnom poplatku za zaťaženie pozemných komunikácií na území obce (tlač 332). Prosím spravodajcu z výboru pre financie a rozpočet poslanca Antona Marcinčina, aby hlasovanie uviedol.
Dostál, Ondrej, poslanec NR SR (2023-12-14):
Ďakujem. Ďakujem všetkým kolegom a kolegyniam za faktické poznámky. Dobrá diskusia. Naozaj škoda, že len medzi opozíciou. Pani poslankyňa Škopová, povedali ste, že teda vládna koalícia nevenuje patričnú pozornosť nielen tomuto zákonu, ale ani iným zákonom, žiadnemu zákonu. No áno, je to tak, že obvykle sa nevenuje taká rozsiahla pozornosť všetkým zákonom, niektoré sú odborné veci, ktoré, ktorý, ktoré rieši pár poslancov, ale toto je zásadná vec, toto je miliardové zvýšenie daní a odvodov, toto by si zaslúžilo dlhšiu diskusiu. Pán poslanec Pollák, ten citát z programového vyhlásenia vlády o nezneužívaní moci a podobne, tak ten bol naozaj vtipný v kontexte toho, čo tu teraz vidíme. Pán poslanec Sabo, úplne súhlasím, keď niečo včera príde a my do polnoci tu musíme sedieť, dneska tu musíme sedieť celý deň a zajtra máme hneď k tomu diskutovať na výboroch, to naozaj nie je normálna práca, a to ešte netušíme, čo na nás vládna koalícia vytiahne na grémiu, teda či nebude chcieť, aby sme tu zasa dnes sedeli do polnoci alebo celú noc, alebo, alebo, alebo teda či nebude chcieť už zajtra začať rokovať o rozpočte. Pán poslanec Pročko, nielenže, nielen manželia, ale aj partner s partnerkou, ale teda aj osamelí rodičia, len teda upozorňujem, že pozmeňujúci návrh k pozmeňujúcemu návrhu sa dať nedá, a toto je jedno z mála opatrení obsiahnutý v tom tzv. konsolidačnom balíčku, s ktorým ja nemám nejaký zásadný, zásadný problém, pretože to znamená okrem iného nie ťahanie viac peňazí od ľudí, ale naopak, šetrenie verejných financií, úspory, úspory verejných financií. Takže s týmto ja problém nemám, a teda nebudem meniť pozmeňujúci návrh.
Dvořák, Oskar, poslanec NR SR (2024-05-14):
Ďakujem veľmi pekne za slovo. Klub Progresívneho Slovenska bude hlasovať za vyslovenie nedôvery ministerke Dolinkovej. Vidíme tri hlavné dôvody, to je neriešenie akútnych problémov, ak ministerka prichádza s nejakými opatreniami do tohto parlamentu, tak sú to drobné technické zmeny, naozaj je tu slabá dynamika pri problémoch, ktoré trápia našich pacientov. Druhým bodom je ohrozovanie prostriedkov z plánu obnovy, môže nás pripraviť svojím konaním a zvýhodňovaním finančných skupín o prostriedky, ktoré môžme využiť na výstavbu nemocníc. A po tretie, je to neschopnosť pohnúť s výstavbou samotných nemocníc. Bez ohľadu na to, ako toto hlasovanie dopadne, problémy zostávajú, aj keď ministerka zostane. Budeme sa naďalej v mene pacientov pýtať na to, ako chce ministerka zabezpečiť tisícky chýbajúcich sestier, stovky chýbajúcich pediatrov, narastajúce poplatky alebo ako chce vyriešiť a zrekonštruovať a vystavať rozpadajúce nemocnice. Je osem mesiacov po voľbách, pacientov naozaj nezaujímajú výhovorky a osobné útoky, ktoré tu predviedla vládna koalícia. Je načase začať skutočne pracovať, nech pacienti už nemusia ležať v plesnivých nemocniciach a zdravotníci nemusia utekať za hranice. Ďakujem veľmi pekne.
Dostál, Ondrej, poslanec NR SR (2018-06-18):
Ďakujem obom kolegom za reakcie. To, čo vo svojom, vo svojej faktickej poznámke spomenula pani poslankyňa Zemanová, tak nielenže pani ministerka Matečná niečo sľúbila premiérovi Pellegrinimu, ale aj premiér Pellegrini si vyžiadal informácie o..., práve o agrodotáciách od ministersky. No, keby sme tie informácie mali zverejnené, no tak si premiér nemusí žiadať od ministerky. Jednoducho by sa pozrel na internet alebo by zadal niekomu zo svojich podriadených úlohu, aby skontroloval webovú stránku Pôdohospodárskej platobnej agentúry, a tam by to našiel podobne ako poslanci, podobne ako investigatívni novinári, podobne ako ktokoľvek z verejnosti, kto si chce skontrolovať, ako sa nakladá s verejnými prostriedkami a či sa náhodou nezneužívajú agrodotácie na poskytovanie podpory na plochy, na ktorých sú letiská alebo parkoviská. Tento návrh zákona je z kategórie tých, ktoré nie sú pravicové ani ľavicové, koaličné ani opozičné. Ide o návrh zákona, s ktorého podporou by nemal mať problém nikto, kto sa usiluje o korektné nakladanie s verejnými prostriedkami o verejnú kontrolu, o to, aby sa na Slovensku nekradlo.
Jurinová, Erika, podpredsedníčka NR SR (2013-09-05):
Tak kratučká prestávka. Pán poslanec, pán podpredseda vlády je v úzadí, povedal, že nevojde dnu z dôvodov, ktoré ste počuli, počuje to, čo hovoríte.
Viskupič, Marián, poslanec NR SR (2021-06-23):
Pani kolegynka, Janka, ďakujem ti za vystúpenie. Ďakujem ti za čísla, po ktorých som sa už pýtal, pátral. Nielen prieskumy, ale aj história predkladania rôznych návrhov interrupcií tuná za tie roky v parlamente dokazuje, že máločo má v spoločnosti tak vyvážene nastavené equilibrium ako práve teda platné pravidlá upravujúce umelé prerušenia tehotenstva. Ak si dobre spomínam, tak posledne to skončilo normálne úplne vážne že remízou. A čo tak sa teda skúsiť dohodnúť, že nebudeme meniť to, čo funguje a v podstate má väčšinovú podporu verejnosti. Namiesto toho by sme sa mohli ako celé plénum venovať ix témam, na ktoré nemáme riešenie, kde teda veci skutočne nefungujú. Ďakujem.
Jílek, Rastislav, poslanec NR SR (2020-11-25):
Milan, veľmi dobre si vystihol podstatu problému. V tejto situácii je naozaj správne sa postaviť problému priamo a neskrývať sa. Som rád, že máme tu takýto zákon, ktorý takisto podporujem. Je dôležité zabrániť skrytej privatizácii, nakoľko v tejto záležitosti musí verejný záujem zvíťaziť nad súkromným záujmom, takže takisto tento zákon jednoznačne podporujem a ďakujem všetkým kolegom, ktorí sa pričinili vo veci riešenia tohto problému. Ďakujem pekne.
Kubánek, Stanislav, poslanec NR SR (2014-05-29):
Pán predseda, teraz budeme hlasovať o pozmeňujúcom a doplňujúcom návrhu Petra Osuského. Keďže sme schválili body 3, 4, 8, 10, 15, 28 a 30 spoločnej správy, nemôžeme hlasovať o bodoch 2, 3, 5 a 6 návrhu. Pán predseda, dajte hlasovať o bodoch 1 a 4.
Jarjabek, Dušan, poslanec NR SR (2011-04-05):
Ďakujem, pán predsedajúci. No, pán poslanec Janiš, poriadne ste pritvrdili. Podľa tej vašej teórie, štát to prežije, len jeho občania to akosi neprežijú. Pán poslanec Janiš, ja vám ten váš názor naozaj neberiem, ale presne tieto isté argumenty ste používali pri privatizácii Slovenského národného divadla. O tom, ako zlý vlastník, neoplatí sa a tak ďalej a tak ďalej. Proste demagógia na demagógiu. Hovoríte čosi o socialistických krokodílych slzách, no tak občania skutočne nad vami ronia zatiaľ tie kapitalistické slzy, krokodílie. A okrem toho, viete, môžete byť radi, že ešte neprišlo k defenestrácii, ale keď to takto ďalej budete robiť, tak aj tohoto sa dožijete. No, viete, a hovoríte, že vy ste kapitalisti. Vy nie ste kapitalisti, pán Janiš. A vy vôbec nie ste kapitalista. A vôbec to celé vaše osadenstvo. Vy nie ste kapitalisti. To, čo tuná vyvádzate zatiaľ, to je podľa mňa skôr taká obyčajná „zlodejina“. A okrádanie, napríklad živnostníkov. Ďakujem za pozornosť.
P. Hrušovský, podpredseda NR SR: (2002-08-20):
M. Ištván, poslanec: Vážené dámy, vážení páni, dobrý večer. Myslím si, že v danej oblasti ide o veľmi sledovaný návrh zákona, ktorý týka v súčasnosti čoraz širšej skupiny obyvateľstva na Slovensku v súvislosti s rozvojom informačnej spoločnosti, s rozvojom pripojenia na internet a ďalších oblastí. Ja by som vás chcel veľmi stručne poinformovať o liste, ktorý poslancom Národnej rady adresuje päť občianskych združení respektíve asociácií, ktoré nám napísali v súvislosti s týmto zákonom. Citujem: „Podpísaní zástupcovia piatich mimovládnych organizácií vyzývajú poslancov Národnej rady Slovenskej republiky, aby opätovne schválili novelu telekomunikačného zákona v podobe, v akej ju prijali už 20. júna 2002. Vrátenie novely prezidentom poskytuje priestor na neprijatie zákona, čo by znamenalo oddialenie vytvorenia skutočne konkurenčného prostredia na telekomunikačnom trhu. Predovšetkým pokiaľ ide o ceny za pripojenie k internetu, sú slovenskí občania denne konfrontovaní so všetkými negatívami, ktoré monopolné postavenie jednej firmy prináša. Hoci práve prijatie novely prezentovali slovenské telekomunikácie ako dôvod pre zdražovanie či prepúšťanie, jedno i druhé sa deje aj bez nej. Nemôžeme tiež súhlasiť s pripomienkami prezidenta republiky, ktoré zmenšujú možnosti účinne postihovať tých, ktorí zneužívajú svoje dominantné postavenie na likvidáciu konkurencie. Pokuta nemá mať likvidačný charakter, ale odstrašujúci určite áno. Vyzývame preto poslancov Národnej rady Slovenskej republiky, aby nepodporovali tento stav, neprijali prezidentove pripomienky a opätovne schválili novelu telekomunikačného zákona. Bude to ďalší krok Slovenska nielen na ceste do Európskej únie, ale predovšetkým k modernej a prosperujúcej krajine. Preto budeme naďalej bojovať za lacnejší internet.“ Podpísaní sú predstavitelia Asociácie telekomunikačných operátorov, Asociácie poskytovateľov internetu, občianskych združení Partnerstva pre prosperitu, Internet pre všetkých, a Rok volieb 2002. Ja by som chcel k tomuto listu len veľmi stručne dodať aj v súvislosti so slovami pána spravodajcu, že prezidentove návrhy v danej chvíli by mohli byť kompromisom, aby bol návrh tohto zákona schválený. Myslím si, že je potrebné, aby tento návrh zákona nadobudol účinnosť 1. januára budúceho roku, aby sme jednoducho nedopustili to, že by miestne vedenia boli sprístupnené ďalším poskytovateľom internetu až o rok neskôr. Myslím si, že to by bola veľká strata pre našu spoločnosť. Preto by som vás chcel z tejto pôdy poprosiť o schválenie tohto návrhu zákona. Ďakujem za pozornosť.
Bugár, Béla, podpredseda NR SR (2010-10-12):
Pán poslanec bol jediný, ktorý sa prihlásil písomne do rozpravy. Otváram možnosť sa prihlásiť ústne. Pýtam sa, či sa hlási niekto. Nie. Vyhlasujem rozpravu za skončenú. Predpokladám, pán navrhovateľ, nechcete sa vyjadriť. Pani spravodajkyňa. Nie. Ďakujem. Prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov a ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov (tlač 96). Pán podpredseda vlády, nech sa páči, máte slovo.
Laššáková, Jana, podpredsedníčka NR SR (2014-03-28):
Ďakujem pekne, pán spravodajca, zaujmite miesto určené pre spravodajcu. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, kto sa hlási do rozpravy ústne? Evidujem, že sa hlási pani predkladateľka. Nech sa páči, máte slovo a potom pán spravodajca. Nech sa páči.
Bittó Cigániková, Jana, poslankyňa NR SR (2023-06-23):
My zisk nenavyšujeme, doteraz bol teoreticky možný 100 %, my ho regulujeme, to len teda chcem podotknúť. Regulujeme ho vládnym návrhom zákona, ktorý prišiel od vašej strany, a vaši nominanti zaňho hlasovali. A regulujeme ho tak preto, lebo s týmto nemáme problém a myslíme si, že by to malo byť, ale priemerný dlhodobý zisk, napriek tomu, že bol teoreticky možný až do 100 %, bol 1 %. A to je aj odpoveď, prečo nesúhlasím s tým, aby bolo na toto jedno percento naviazané KPI-čká, ale môžeme sa dohodnúť, Evi, viem, že ma počúvaš, lebo si mi to ukazovala, že budeš, môžeme sa dohodnúť, dobre, tak dajme 2 % a na ne nadviažme KPI-čká, O. K., to sa viem dohodnúť, lebo priemerný jednopercentný zisk znamená, že raz sú to dve percentá, raz je to nula, vtedy je to priemer jedna. Čiže ja nechcem obmedziť tú vrchnú časť a potom strat... a aj toto je zaujímavé, hej, že zisky blokujete, ale straty môžu byť akékoľvek. A strata Všeobecky je tiež niekoho zisk. Napríklad v poslednej tranži dostali od štátu 150 mil. eur, ale do nemocníc išlo iba 80 alebo 90 mil. eur. Kde je ten zvyšok? To je tiež niekoho zisk. Hovoríte, že tá zlá Penta 600 mil. si vybrala za desať rokov, ale zabúdate, že 700 mil. investovala. A ja sa pýtam, tie straty a tie dotácie štátnej poisťovne a nemocníc, hlavne tej poisťovne, kde, kde, čo sme postavili my? Posledná vec. Pani poslankyňa Záborská, vy ste hovorili o to Izraeli a takýchto krajín je viac, kde vy si vyberiete hrozienko a poviete, z poistenia nie, ale to je typický príklad. Izrael je plne integrovaný model, kde tá istá firma vlastní poisťovňu a poskytovateľov. Z poistenia nemusí mať zisk, lebo o to väčší zisk majú z poskytovateľov a vlastní ich tá istá firma. Nemáte také, taký štát, kde robia akože len tak, kde prichádzajú s investíciami know-how manažéri a robia pre niekoho pekné modré oči. Také nie je. Vždy je tam ten zisk. A opakujem, aj tá strata Všeobecky je niekoho zisk a vy ju týmto kryjete. (Reakcia z pléna.)
Blanár, Juraj, podpredseda NR SR (2021-10-21):
Pýtam sa teraz, kto má záujem sa prihlásiť ústne do rozpravy, môže tak urobiť. Poslanec Žiak, pán poslanec Blaha. Ak nikto viac, uzatváram možnosť prihlásiť sa do rozpravy. Ako prvý pán poslanec Žiak.
Blanár, Juraj, podpredseda NR SR (2021-11-02):
Pán kolega Gyimesi, no, konštatujem, že ste ma nepresvedčili a že tie moje argumenty sú stále platné. A vyprosím si, aby ste mne hovorili po takom korektnom vystúpení, ktoré som mal, že tu prebúdzam nejaké nacionalistické nánosy. Myslím si, že tým ste možno ukázali presne, ako vy uvažujete, a že tie nacionalistické nánosy vy vynášate. Už tu bola spomenutá ústava, ja vám budem citovať zákon o národnostných menšinách, keďže máte problém s týmto pojmom. § 1, občan Slovenskej republiky, ktorý je osobou patriacou k národnostnej menšine, má právo okrem štátneho jazyka používať a tak ďalej a tak ďalej. Ale zvykli sme si na vaše vystúpenia, tuším, že to bolo nedávno, kdesi ste mali rozhovor alebo ste boli v nejakej diskusii a mali ste na vážkach ústavu maďarskú a slovenskú a tuším až na tretíkrát ste odpovedali, že podľa ktorej ústavy sa riadite, a ste povedali naveľa, že slovenskej, ale zdá sa, že tú slovenskú nie dobre ovládate, pretože tam je pojem menšina, a v iných, dostatočne menovaný. Vážený pán poslanec, akokoľvek sa budete vyhovárať, že niečo Matica má mať vyriešené, je to holub na streche, ale vy napriek tomu prídete a tento zákon tu predložíte o Csemadoku. Keby ste to urobili tak, že povedzme prídete s obidvoma, možno by sme sa tým zaoberali, ale trvám na tom, že tu máme Fond na podporu národnostných menšín a ten ste mali prísť novelizovať. A ak tam chýba niečo, čo by malo byť aj na prevádzky, lebo som presvedčený, že aj Rusíni, národnostná menšina nemecká možno majú problém s prevádzkovými nákladmi, mohli ste to do toho zákona dať. Ale vám ide úplne o niečo iné a nepresvedčili ste ma o tom, že to nie je politické. A ak tu je nejaký problém, pán Gyimesi, keď ho stále hádžete, že my sme problém, nie, vy ste problém, a preto prinášate takéto návrhy. A ste problémom pre Slovensko už 20 mesiacov.
M. Chovanec, poslanec: (2006-08-02):
Škoda, pán poslanec, že ste neboli včera na výbore pre zdravotníctvo, kde by ste naozaj si  boli mali možnosť vypočuť odborne mimoriadne zdatnú diskusiu vrátane vašich poslancov. Vaši poslanci konštatovali veľké prieniky programové medzi vaším programom a naším programom. Napriek tomu, pán poslanec, že vy ako pán minister ste veľmi rozmýšľali o každej korune, nezabránili ste plytvaniu finančných prostriedkov v zdravotníctve. Sám ste to dokumentovali tým plytvaním a financovaním tých postelí, o ktorých ste hovorili. A na záver len jednu vetu. Pán poslanec, vy ste na takej ľudskej a odbornej úrovni, že pre vás je naozaj nenáležité používať také termíny, ako ste použili v posledných vetách. Je mi to ľúto, lebo ja som si vás naozaj veľmi vážil. Ďakujem. (Potlesk.)
Zmajkovičová, Renáta, podpredsedníčka NR SR (2012-10-26):
Pán poslanec Viskupič.
Bašistová, Alena, poslankyňa NR SR (2017-12-05):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výboru Národnej rady pre sociálne veci, aby predmetný návrh zákona výbory prerokovali do 26. januára 2018 a v gestorskom výbore do 29. januára 2018.
Danko, Andrej, predseda NR SR (2019-10-15):
Ďakujem, pán poslanec. Súčasne prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej daní z minerálneho oleja v znení neskorších predpisov a ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov . Vládny návrh zákona má parlamentnú tlač 1593 a spoločná správa výborov má tlač 1593a. Prosím ministra financií Slovenskej republiky pána Kamenického, aby vládny návrh zákona odôvodnil. Nech sa páči, pán minister.
Laššáková, Jana, podpredsedníčka NR SR (2014-11-10):
Pán poslanec Poliačik, nech sa páči.
Vons, Peter, poslanec NR SR (2021-05-11):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Marek Hattas požiadal vyňať bod 2 spoločnej správy na osobitné hlasovanie. Pán predsedajúci, dajte, prosím, hlasovať o bodoch 1 a 3 spoločnej správy spoločne s odporúčaním gestorského výboru schváliť.
Kozelová, Monika, poslankyňa NR SR (2022-06-24):
Tak ja sa pridávam ku gratulantom, všetko najlepšie všetkým Jánom. Pán minister, po tejto, po tejto 2,5-hodinovej nakladačke by som povedala, že ja byť na mieste tých, ktorí podávali žiadosť o vaše odvolanie, tak sa odvolám sama seba. A, pán minister, vďaka inak za info o tých návnadiskách, lebo konečne som pochopila, prečo sme pod posedom niekde medzi Brusnom a Breznom videli takú kopu horaliek, že by uspokojila celú zédeešku na MDD, a toto by asi, myslím si, starí a slušní poľovníci nikdy nedovolili. A keď si na tú kopu spomínam, tak si myslím, že by sa ušlo aj nejakej miestnej, miestnej škôlke, a možno aj tuto pánovi kolegovi Mazurekovi by som jednu dala za to, že nezabudne ma pravidelne spomenúť vo svojej nedeľnej kázni. Inak vďaka za info, kedy za akých okolností a akého medveďa je možné usmrtiť. Dúfam, že vás všetci pozorne počúvali, aj keď pochybujem, že to padlo na úrodnú pôdu. A na záver vám ďakujem za info o lesoch a výruboch, lebo zavádzanie verejnosti, to je tu taký aktuálne opozičný šport, že niektorí by v tom mohli byť aj majstri sveta a niektorí aj vesmíru. A keď už sme hovorili o tom rúbaní, tak si spomeň... spomeňme aj na Štrbské pleso, lebo tam rúbeme a staviame ako takí idioti, a skončilo to tým, že v Štrbskom plese vyhynul posledný druh ryby, pôvodnej ryby, ktorú sme tu mali a to je sih maréna. Stalo sa to pred piatimi rokmi, pred piatimi rokmi vyhynul sih maréna, posledné, posledné ryby, ktoré žili v Štrbskom plese.	Díky. Ďakujem.
S. Kahanec, poslanec: (2009-10-15):
Myslíte, že v tomto sú vážne výhrady voči týmto argumentom k stanovisku poslancov? Pre mňa to sú úplne vágne výroky v stanovisku vlády a čudujem sa, že sa vláda za vás nepostavila, pani ministerka. Ak by sa za vás postavila, tak by tam uviedla jednoznačné argumenty a výhrady proti faktom uvedeným v návrhu poslancov na vaše odvolenie. A keď ste na konci spomínali, že vlastne beží kríza a zasiahla každú oblasť nášho života, no to je fakt. Beží, ale tú krízu aj v týchto oblastiach, ktoré teraz prežívame, teda vo financiách, či v hospodárstve, či ekonomike, spôsobila predovšetkým kríza hodnôt. A na tejto stojí aj padá aj spoločnosť. A myslím si, že kríza hodnôt je aj v súdnictve. Ďakujem pekne.
Petro, František, poslanec NR SR (2013-05-15):
Ďakujem pekne. Predseda Národnej rady Slovenskej republiky rozhodnutím zo dňa 17. apríla 2013 č. 438 pridelil návrh na prerokovanie: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Ústavnoprávny výbor Národnej rady Slovenskej republiky o návrhu rokoval 7. mája 2013 a prijal uznesenie č. 215. Výbor Národnej rady Slovenskej republiky pre hospodárske záležitosti o návrhu rokoval 7. mája 2013 a prijal uznesenie č. 135. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom z roku 1992, ktorým sa mení a dopĺňa Medzinárodný dohovor o zriadení Medzinárodného fondu na kompenzáciu škôd vzniknutých v dôsledku znečistenia ropnými látkami, 1971 (FUND PROT 1992) a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Protokolom z roku 1992, ktorým sa mení a dopĺňa Medzinárodný dohovor o zriadení Medzinárodného fondu na kompenzáciu škôd vzniknutých v dôsledku znečistenia ropnými látkami z roku 1971 a rozhodnúť o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu, tlač 410a, vrátane návrhu uznesenia Národnej rady Slovenskej republiky bola schválená uznesením gestorského výboru zo 14. mája 2013 č. 156. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rade Slovenskej republiky.
P. Paška, predseda NR SR: (2008-09-09):
Takže poprosím, pán spravodajca, návrh uznesenia odznel, len pre rekapituláciu, budeme hlasovať o uznesení, že súhlasíme, aby bol návrh zákona prerokovaný v skrátenom legislatívnom konaní. Takže prezentujeme sa a hlasujeme. Hlasujeme o tom, aby bol návrh zákona prerokovaný v skrátenom legislatívnom konaní. (Hlasovanie.) 79 prítomných, 78 za, 1 nehlasoval. Konštatujem, že sme vyslovili súhlas so skráteným legislatívnym konaním. Teraz poprosím pána ministra Počiatka, aby uviedol návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov (tlač 742). Kde je pán minister? Pán minister, poprosím vás. Nech sa pripraví pán predseda výboru Burian. Pán minister, máte slovo.
Hlina, Alojz, poslanec NR SR (2014-09-12):
Ďakujem veľmi pekne. Len takú poznámku, že ak dobre čítam ten zákon, v zásade on hovorí, že siroty, ktorým padol jeden alebo dvaja rodičia, povedzme si, prísne vzaté, že koľkých ľudí sa to asi týka, toho tridsiateho deviateho, štyridsiateho piateho. Tí ľudia majú minimálne 70 až 75 rokov, hej. Čiže už naozaj že ku sklonku života. Nepredpokladám, že sa to týka veľkej množiny ľudí. Dúfam, že to nedopadne jak s partizánmi, hej, že, lebo partizáni boli aj tí, čo sa narodili po vojne, ale majú tú partizánsku nejakú výhodu. Dúfam, že aspoň v tomto to bude korektné. A možno sa celá táto záležitosť, s ktorú ja sa stotožňujem, dala riešiť ináč. Dala sa riešiť nejakou vyhláškou, niekde sa to mohlo tých ľudí zavolať, im to pekne odovzdať. Neviem, keď ste potrebovali k tomu túto štafáž, nech sa páči. Len potom nezabudnite, prosím vás, neviem ale, či, nie som si istý, či to je vo vašich prioritách, 17. novembra budú odovzdávať, Ústav pamäti národa, minulý rok som tam bol, hentým ľuďom pomaly ani nepreplatili autobus. V jednom lacnom tubuse im dávali na jednom lacnom papieri diplom pamätný, že čo teda trpeli za komunistov. Viete, to je to, že koľkí z nich, aj keď som sa pozeral na tie osudy, jak vyzerali a jak to usúdite, že určite by ich možno viacej potešilo 500 euro, keby dostali, jak ten tubus, lebo však z peňazí sa žije, za peniaze sa kupujú rožky. A to je možno tá otázka priorít. Takže, prosím vás, toto vám prejde, ja s tým nemám problém, len nerobte to, čo vy tu robíte, že to znova ľuďom ponúkate, jak ste zachránili svet. Týka sa to už podľa mňa strašne málo ľudí. Ticho, v pokore to tým ľuďom dajte, ešte sa im ospravedlňte, že tak neskoro, a poďme rozprávať, ako naozaj nezabudneme na tých ľudí, ktorí trpeli o režim ďalej. A trpeli. Ďakujem.
Paška, Pavol, predseda NR SR (2013-10-29):
(Hlasovanie.) 138 prítomných, 79 za, 57 proti, 2 sa zdržali. Schválili sme zákon č. 2 o kolektívnom vyjednávaní. Pán poslanec Šuca uvedie v prvom čítaní hlasovanie o vládnom návrhu zákona č. 480 o azyle, je to tlač 705. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
Pellegrini, Peter, predseda NR SR (2014-12-09):
Pán predseda Novotný.
Fitz, Peter, poslanec NR SR (2015-09-23):
Ďakujem. Vážená pani predsedajúca, v rozprave vystúpilo päť poslancov, pán poslanec Jarjabek, pán poslanec Novotný, pani poslankyňa Pfundtner, pán poslanec Hlina, pán poslanec Viskupič, pritom podali tri pozmeňujúce a doplňujúce návrhy. Preto, pani predsedajúca, najskôr dajte hlasovať o skrátení lehoty podľa § 83 ods. 4 rokovacieho poriadku.
Gál, Gábor, minister spravodlivosti SR (2019-09-12):
Ďakujem pekne za slovo. Vážené dámy, vážení páni, vážené poslankyne, vážení poslanci, potreba prijatia návrhu zákona vychádza z nálezu Ústavného súdu Slovenskej republiky z 10. októbra 2018, ktorým bol vyslovený nesúlad ustanovenia § 446 Občianskeho zákonníka s ústavou a bol zverejnený v Zbierke zákonov pod číslom 25/2019 Z. z. Hlavným zámerom navrhovanej úpravy je zosúladenie súčasnej právnej úpravy náhrady škody na zdraví spôsobenej protiprávnym konaním s článkom 12 ods. 1 a článkom 20 ods. 1 Ústavy Slovenskej republiky. Súčasná právna úprava spôsobu výpočtu náhrady za stratu na zárobku sa výrazne odkláňa od všeobecne uplatňovanej zásady úpravy zodpovednosti za škodu, podľa ktorej sa uhrádza skutočná škoda a ušlý zisk a tým pádom neumožňuje poškodenému, ktorému vznikla škoda na zdraví a s tým súvisiaca strata na zárobku počas pracovnej neschopnosti, ale aj po jej skončení, domôcť sa náhrady škody v takom rozsahu, v akom mu skutočne škoda vznikla. V záujme poskytnutia ochrany základného práva vlastniť majetok je cieľom návrhu zákona zabezpečiť dorovnanie príjmu poškodeného do sumy, ktorú by zarobil, ak by nedošlo k spôsobeniu škody. Účinnosť predkladaného návrhu zákona sa stanovuje od 1. decembra 2019. Návrh zákona nemá vplyv na podnikateľské prostredie a spĺňa všetky náležitosti, ktoré sú zosnované v našom právnom poriadku. Ďakujem pekne.
Tomanová, Viera, poslankyňa NR SR (2014-10-21):
Ďakujem pekne. Pani Nicholsonová, tak ako zvyčajne nesúhlasím s tým, čo tárate, a musím úprimne povedať, že častokrát aj s obrovskou neznalosťou, dnes s vami absolútne súhlasím. A preto je tu táto novela, ktorá svojím spôsobom pomáha udržať DSS-ky. Musím pripomenúť, že prechodné ustanovenie, ktoré je v súčasnosti platné, je prakticky nevykonateľné. Hovorí len o znižovaní počtu kapacity, teda výšky kapacity v zariadeniach sociálnych služieb a nerieši celkovú potrebu. Najdlhšia čakacia lehota je do, práve na umiestnenie do zariadenia typu domova sociálnych služieb. V tejto súvislosti musím povedať, že je to aj právna neistota klientov, ktorí sú tam, a potom aj možnosť toho, aby si trebárs vyšší územný celok, keď zníži kapacitu v dôsledku nejakej skutočne celkovej koncepcie znižovania kapacity a budovania špeciálnych kapacít, teda určených pre konkrétny druh, treba si uvedomiť, že ľudia, ktorí v týchto zariadeniach žijú dlhé roky, majú obrovský problém pri strate prostredia, v ktorom sú zvyknutí žiť. Zažila som to v dvoch zariadeniach v Jasove, keď sa takáto vec diala. Ale budiš, aj keď boli čiastočne ochránení, napriek tomu zastávam názor, že DSS-ky musia zostať. A tak ako sme naformulovali v súčasnosti uznesenie, umožňuje zvýšiť alebo znížiť kapacitu. Osobitná je otázka toho, ako sú podporovaní neverejní, neverejné subjekty poskytujúce sociálne služby. Ale v tejto súvislosti sa pýtam, kto v roku 2002 presadil decentralizáciu sociálnych služieb s nedoriešeným financovaním? Bola to pravicová vláda pána Dzurindu. A väčšina ľudí, ktorá v súčasnosti je v opozícii, a presadili decentralizáciu sociálnych služieb a teda odovzdanie kompetencií v oblasti sociálnych služieb obciam, vyšším územným celkom bez toho, aby doriešili financovanie, bez toho, aby doriešili ďalšie veci... (Prerušenie vystúpenia časomerom.)